08/01/2021 | Administración LocalMunicipal
Cambre
Resolución núm.2016/2020, do 21 de decembro, de avocación da concelleira delegada de Economia, Facenda e Recursos Humanos para autorizar e dispoñer os gastos

Esta Alcaldía, con data do día 21 de decembro de 2020, ditou a resolución núm.2016/2020, cuxa parte resolutiva se transcribe literalmente a seguir: “Primeiro. –Avocar, de conformidade co artigo 10 da Lei 40/2015, do 1 de outubro, de réxime xurídico das administracións públicas, e para este asunto en concreto, a delegación efectuada a prol de concelleira delegada de Economia, Facenda e Recursos Humanos para autorizar e dispoñer os gastos correspondentes ao contrato menor para actuación da fabricación e instalación dunha vitrina expositora para a exposición dos fragmentos de pinturas murais do Museo Xacemento Romano de Cambre. Segundo. –Autorizar e dispoñer o gasto no expediente de contrato menor mediante do sistema de “vale de pedido” de referencia, con cargo á aplicación orzamentaria 2020 4 430 1 1 “Otras inversiones de turismo”. do vixente orzamento municipal Terceiro. –Adxudicar o contrato menor ó empresario individual DAVID HARRY MOMO SAMBLANCAT, con NIF XXXXXXXXX, por un importe de 2.760,00 euros sen IVE, e 3.339,60 euros, IVE incluido. Cuarto.–Desígnase responsable do contrato a dona Humaima Gilces Rabasso, a quen corresponde supervisar a súa execución e adoptar as decisións e ditar as instrucións necesarias co fin de asegurar a correcta realización da prestación pactada. Quinto. –Notifíquese ao adxudicatario, para que execute o contrato nas condicións acordadas, con incorporación da correspondente factura, unha vez conformada polo responsable do contrato. A presente resolución, de conformidade co establecido no artigo 114 da Lei 39/2015, do 1 de outubro, do procedemento administrativo común das administracións públicas, pon fin á vía administrativa. A teor do establecido nos artigos 112 e 123 da citada lei, poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 124 da Lei 39/2015). O prazo para interpoñer o recurso contencioso-administrativo é de dous meses, a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro recurso que estime procedente. Sexto. –Dar traslado da presente resolución, a través da plataforma de administración electrónica TEDeC, ao interventor municipal para a súa constancia e para os efectos oportunos. Sétimo. –Dar traslado da presente resolución, a través da plataforma de administración electrónica TEDeC, á técnica de xestión de administración xeral responsable de Contratación para os efectos de dar cumprimento á publicidade esixida polos artigos 63.4 e 346.3 da Lei 9/2017, do 8 de novembro, de contratos do sector público, e artigo 8.1 a) da Lei 19/2013, do 9 de decembro, de transparencia, acceso á información pública e bo goberno. Oitavo. –Dar traslado da presente resolución, a través da plataforma de administración electrónica TEDeC, ao responsable do contrato. Noveno. –Publiquese a avocación no Boletin Oficial da Provincia.” O que se publica para coñecemento xeral. Cambre, 30 de decembro de 2020. O alcalde Óscar A. Garcia Patiño